CELEX: 31991R3647
Language: el
Date: 1991-12-13 00:00:00
Title: Κανονισμός ( ΕΟΚ ) αριθ. 3647/91 της Επιτροπής της 13ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 3668/90 για τις λεπτομέρειες εφαρμογής του καθεστώτος που εφαρμόζεται κατά την εισαγωγή προϊόντων που υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19 καταγωγής των παρόντων συμβαλλομένων μερών της ΓΣΔΕ, εκτός της Ταϊλάνδης

Avis juridique important

|

31991R3647

Κανονισμός ( ΕΟΚ ) αριθ. 3647/91 της Επιτροπής της 13ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 3668/90 για τις λεπτομέρειες εφαρμογής του καθεστώτος που εφαρμόζεται κατά την εισαγωγή προϊόντων που υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19 καταγωγής των παρόντων συμβαλλομένων μερών της ΓΣΔΕ, εκτός της Ταϊλάνδης  

Επίσημη Εφημερίδα αριθ. L 344 της 14/12/1991 σ. 0084 - 0084

ΚΑΝΟΝΙΣΜΟΣ (ΕΟΚ) αριθ. 3647/91 ΤΗΣ ΕΠΙΤΡΟΠΗΣ  της 13ης Δεκεμβρίου 1991  για την τροποποίηση του κανονισμού (ΕΟΚ) αριθ. 3668/90 για τις λεπτομέρειες εφαρμογής του καθεστώτος που εφαρμόζεται κατά την εισαγωγή προϊόντων που υπάγονται στους κωδικούς  ΣΟ 0714 10 91, 0714 10 99, 0714 90 11 και 0714 90 19, καταγωγής των παρόντων συμβαλλομένων μερών της ΓΣΔΕ, εκτός της ΤαϊλάνδηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 σχετικά με το καθεστώς που εφαρμόζεται κατά την εισαγωγή προϊόντων που υπάγονται στους κωδικούς ΣΟ 0714 10 και 0714 90, καταγωγής ορισμένων τρίτων χωρών (1), όπως τροποποιήθηκε  τελευταία από τον κανονισμό (ΕΟΚ) αριθ. 3842/90 (2), και ιδίως το άρθρο 2,  Εκτιμώντας:  ότι στα πλαίσια του καθεστώτος εισαγωγής που προβλέπεται από τον κανονισμό (ΕΟΚ) αριθ. 3668/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3072/91 (4), η Ινδονησία δεσμεύθηκε να συνεχίσει διοικητική συνεργασία με τις  υπηρεσίες της Επιτροπής προκειμένου να υπάρξει εγγύηση για καλή λειτουργία των συναλλαγών των εν λόγω προϊόντων, ιδίως χάρη στην έκδοση πιστοποιητικού για την εξαγωγή-  ότι, σε ένα τέτοιο πλαίσιο και μεριμνώντας να υπάρξει εγγύηση ενός ρεύματος συναλλαγών όσο το δυνατόν κανονικού, πρέπει να επιτραπεί να κατατίθενται οι αιτήσεις για τα πιστοποιητικά εισαγωγής σχετικά με την ποσόστωση ενός δεδομένου έτους κατά τη  διάρκεια του Δεκεμβρίου του προηγουμένου έτους, εφόσον οι εργασίες εισαγωγής και η θέση σε ελεύθερη κυκλοφορία των εν λόγω προϊόντων διεξάγεται εντός του έτους στο οποίο αναφέρεται η εν λόγω ποσόστωση-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5 του κανονισμού (ΕΟΚ) αριθ. 3668/90 τροποποιείται ως εξής:  1. Στην παράγραφο 1 πρώτο εδάφιο, προστίθεται η ακόλουθη φράση:  "Μπορούν να αφορούν τις εισαγωγές που πραγματοποιούνται κατά το επόμενο έτος εάν έχουν υποβληθεί κατά το Δεκέμβριο με βάση ένα πιστοποιητικό εξαγωγής που έχει εκδοθεί για το εν λόγω έτος από τις ινδονησιακές αρχές."  2. Στην παράγραφο 3 η λέξη "Παρασκευή" αντικαθίσταται από τους όρους "τέταρτη εργάσιμη ημέρα".  3. Στην παράγραφο 4 προστίθεται το ακόλουθο εδάφιο:  "Εντούτοις, τα πιστοποιητικά για τις εισαγωγές των προϊόντων καταγωγής Ινδονησίας, για τα οποία οι αιτήσεις έχουν υποβληθεί κατά το Δεκέμβριο για το επόμενο έτος, δεν εκδίδονται πριν από την πρώτη εργάσιμη ημέρα του Ιανουαρίου του εν λόγω έτους."  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 43 της 13. 2. 1987, σ. 9. (2) ΕΕ αριθ. L 367 της 29. 12. 1990, σ. 8. (3) ΕΕ αριθ. L 356 της 19. 12. 1990, σ. 18. (4) ΕΕ αριθ. L 290 της 22. 10. 1991, σ. 20.